Source: https://beta.e-justice.europa.eu/171/MT/victims__rights__by_country?ROMANIA&action=printAllMS&clang=&member=1&useContId=75083
Timestamp: 2020-07-03 21:26:26+00:00
Document Index: 1369752

Matched Legal Cases: ['qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ']

X’inhi l-proċedura biex nitlob kumpens għad-danni mwettqa mit-trasgressur? (eż. kawża l-qorti, talba ċivili, proċedura ta’ adeżjoni)
Inti tista’ titlob kumpens għad-danni mwettqa mit-trasgressur billi ssir parti ċivili fil-proċedimenti kriminali. Għandek tieħu din l-azzjoni qabel ma tibda l-inkjesta preparatorja. Il-korpi ġudizzjarji jridu jinformawk b'dan id-dritt. Int tista’ tiftaħ kawża ċivili fil-proċedimenti kriminali b’mod orali jew bil-miktub. Madankollu, int trid tispeċifika d-danni rrappurtati, ir-raġunijiet u l-evidenza li fuqhom hi msejsa t-talba tiegħek.
Din it-talba tista’ tiġi ppreżentata fl-uffiċċju tal-prosekutur jew quddiem il-qorti kkonċernata mis-suġġett tal-każ.
Is-sentenza tal-qorti tinkludi wkoll id-danni ordnati mill-qorti kontra t-trasgressur.
Jekk m’intix parti ċivili fil-proċedimenti kriminali, xorta waħda tista’ tippreżenta kawża separata quddiem il-qorti ċivili biex titlob kumpens għad-danni.
Il-qorti ordnat lit-trasgressur biex iħallasni id-danni/kumpens. Kif nista’ niżgura li t-trasgressur iħallas?
Dment li jkun hemm sentenza fis-seħħ li tordna li t-trasgressur irid iħallas għad-danni, dan irid jagħmel hekk mingħajr il-bżonn li int tieħu xi azzjoni ulterjuri. Jekk it-trasgressur jonqos milli jħallas, int tista’ tfittex l-eżekuzzjoni tas-sentenza.
Biex tagħmel dan, int trid tippreżenta s-sentenza li tagħtik kumpens lil bailiff. Il-bailiff jaġixxi għall-eżekuzzjoni tad-deċiżjoni tal-qorti u jgħidlek xi jmiss li tagħmel.
L-istat jista’ jħallsek kumpens taħt ċerti kundizzjonijiet.
Jekk it-trasgressur ikun insolventi jew nieqes, l-istat jista’ jħallsek kumpens, dment li int tippreżenta applikazzjoni għal kumpens finanzjarju. Int għandek tippreżenta l-applikazzjoni fi żmien sena. Id-data li fiha jibda t-terminu tiddependi mis-soluzzjoni ordnata mill-korpi ġudizzjarji.
Jekk it-trasgressur ma jkunx magħruf, int għandek tippreżenta l-applikazzjoni għal kumpens finanzjarju fi żmien 3 snin mit-twettiq tar-reat, sakemm int ma tkunx ksibt kumpens sħiħ mingħand assiguratur.
Int tista’ tippreżenta applikazzjoni għal pagament bil-quddiem tal-kumpens finanzjarju. Biex tagħmel dan, l-ewwel int trid tippreżenta l-applikazzjoni għal kumpens finanzjarju kif imsemmi hawn fuq. Il-pagament bil-quddiem jista’ jintalab fl-applikazzjoni għal kumpens finanzjarju jew wara, fi żmien 30 jum. Int intitolat(a) għal pagament bil-quddiem dment li tkun f’pożizzjoni finanzjarja prekarja.
Jekk l-applikazzjoni għad-danni/għall-kumpens tiġi miċħuda, int trid trodd lura l-flus li tkun irċivejt bil-quddiem. L-applikazzjoni għal kumpens finanzjarju għandha tiġi ppreżentata lit-tribunal li int tkun qed tirresjedi taħt il-ġurisdizzjoni tiegħu.
Iva. Jekk jogħġbok ara t-tweġiba aktar ’il fuq.
Jekk il-qorti kriminali ma tagħtix kumpens fir-rigward tat-talba ċivili, int tista’ tippreżenta kawża separata quddiem il-qorti ċivili biex titlob id-danni.
Jekk il-qorti kriminali tiddeċiedi li ma hemm ebda reat jew li ma twettaq ebda reat mill-persuna li kontriha int ippreżentajt l-ilment, int mhux se tkun intitolat(a) għad-danni/għall-kumpens la f'qorti kriminali u lanqas f’kawża ċivili separata, peress li d-deċiżjoni tal-qorti kriminali tikseb il-forza ta’ res judicata quddiem il-qorti ċivili.
Jekk m’intix parti ċivili fil-proċedimenti kriminali, int tista’ tippreżenta kawża separata f’qorti ċivili matul il-proċess kriminali jew anki meta dan jintemm, soġġett għall-perjodi ta’ preskrizzjoni ġenerali.
Iva, taħt ċerti kundizzjonijiet, int tista’ tippreżenta applikazzjoni għal pagament bil-quddiem tal-kumpens finanzjarju. Jekk jogħġbok ara t-tweġiba għall-mistoqsija dwar il-pagamenti bil-quddiem.
Int tista’ tikkuntattja lil diversi istituzzjonijiet, skont il-kategorija ta’ vittmi li tappartjeni għaliha:
L-Aġenzija Nazzjonali għall-Opportunitajiet Indaqs bejn in-Nisa u l-Irġiel (Agenția Națională pentru Egalitatea între Femei și Bărbați - ANES)
Din toffri diversi tipi ta’ servizzi, bħal:
linja tat-telefown mingħajr ħlas u anonima maħsuba għall-vittmi ta’ vjolenza domestika - Ċentru tal-Assistenza 24 siegħa kuljum - 0800 500 333
servizzi soċjali speċjalizzati fiċ-Ċentri ta’ Akkoljenza ta’ Emerġenza għall-Vittmi ta’ Vjolenza Domestika
pariri, informazzjoni u gwida għall-vittmi ta’ vjolenza domestika
Indirizz: 5 Intrarea Camil Petrescu, Distrett 1, Bucharest
Telefown: +4 021 313 0059
Posta elettronika: secretariat@anes.gov.ro
L-Aġenzija Nazzjonali Kontra t-Traffikar tal-Bnedmin (Agenția Națională împotriva Traficului de Persoane - ANITP) fil-Ministeru tal-Affarijiet Interni (Ministerul Afacerilor Interne)
In-netwerk ta’ qrati tal-appell jinkludi 15-il ċentru reġjonali. Kull ċentru hu marbut ma’ qorti tal-appell.
Dan joffri diversi tipi ta’ servizzi, bħal:
jipprovdi linja għall-għajnuna għaċ-ċittadini, li hija disponibbli f’kull ħin għal informazzjoni u għan-notifika ta’ kwalunkwe każ potenzjali ta’ traffikar tal-bnedmin: HelpLine 0.800.800.678 (numru nazzjonali bla ħlas) jew +4.021.313.3100 (għal telefonati minn barra l-pajjiż), ħinijiet tal-ftuħ: Tne sal-Ġim, bejn it-08:00-16:00
tinforma lill-awtoritajiet rilevanti dwar kwalunkwe każ potenzjali ta’ traffikar tal-bnedmin
tipprovdi assistenza lill-vittmi permezz tal-15-il ċentru reġjonali
Indirizz: 20 Triq Ion Câmpineanu, Sular 5, Distrett 1, Bucharest,
Telefown: +40 21 311 89 82 / 021 313 31 00
Posta elettronika: anitp@mai.gov.ro
L-Aġenzija Nazzjonali għall-Impjiegi (Agenția Națională pentru Ocuparea Forței de Muncă - ANOFM) fil-Ministeru tax-Xogħol u tal-Ġustizzja Soċjali (Ministerul Muncii și Justiției Sociale)
Din tista’ tipprovdi servizzi professjonali tal-impjiegi u tat-taħriġ permezz tal-istrutturi territorjali tagħha għal persuni reġistrati li jkunu qed ifittxu x-xogħol, inklużi dawk li kienu vittmi ta’ reati, b’mod partikolari lil vittmi ta’ traffikar tal-bnedmin.
20-22 Triq Avalanșei, Distrett 4, Bucharest, 040305,
Id-Direttorat Nazzjonali tal-Probation (Direcția Națională de Probațiune - DNP) tal-Ministeru tal-Ġustizzja (Ministerul Justiției)
Hemm 42 servizz ta’ probation li jaħdmu taħt il-koordinazzjoni tad-DNP. Ġeneralment, il-bini tagħhom ikun jinsab fl-istituzzjonijiet pubbliċi (qrati, kunsilli tal-kontej, qrati tal-awdituri tal-kontej, eċċ.).
Dawn jistgħu joffru t-tipi ta' servizzi li ġejjin:
konsulenza psikoloġika b’xejn, fuq talba, għall-vittmi ta’ attentat ta’ qtil u ta’ attentat ta’ qtil aggravat, vittmi ta’ vjolenza domestika, ta’ reati intenzjonati li jirriżultaw fil-korriment fiżiku tal-vittma, ta’ stupru, ta’ attakk sesswali, ta’ sess ma’ minorenni u ta’ korruzzjoni sesswali ta’ minorenni, ta’ trattament ħażin ta’ minorenni, ta’ traffikar u ta’ sfruttar ta’ persuni vulnerabbli u ta’ attentat ta’ traffikar u ta’ sfruttar ta’ persuni vulnerabbli.
forom oħra ta’ assistenza: gwida għas-sejbien ta’ impjieg jew għall-attendenza għal korsijiet edukattivi jew għal taħriġ professjonali, assistenza biex jiġu kkuntattjati l-NGOs, id-Direttorati Ġenerali għall-Ħidma u għall-Protezzjoni Soċjali (GGASPs) għal servizzi oħra ta’ appoġġ għall-vittmi eċċ.
Bucharest, 17 Triq Apolodor, Distrett 5
Telefown: 0372.041.293
L-Ispettorat Ġenerali tal-Pulizija Rumena (Inspectoratul General al Poliției Române - IGPR)
Dan għandu strutturi territorjali biss fil-pajjiżi fil-fruntiera u jista’ jipprovdi appoġġ fuq it-talba tal-ANITPs biex jgħin lill-vittma tieħu sehem f’ċerti stadji tal-proċedimenti kriminali.
Il-pulizija tista’ tinformak dwar id-drittijiet li għandek bħala vittma.
Barra minn hekk, l-istrutturi speċjalizzati tal-IGPR jistgħu jipprovdu protezzjoni fiżika matul il-proċedimenti.
L-Awtorità Nazzjonali għall-Protezzjoni tad-Drittijiet tat-Tfal u għall-Adozzjoni (Autoritatea Națională pentru Protecția Drepturilor Copilului și Adopție - ANPDCA) fil-Ministeru tax-Xogħol u tal-Ġustizzja Soċjali
L-ANPDCA hi l-istituzzjoni li tikkoordina l-implimentazzjoni tal-istrateġiji nazzjonali għall-protezzjoni tad-drittijiet tat-tfal u tipprovdi l-koordinazzjoni metodoloġika rilevanti fil-qasam. Is-sistema ta’ protezzjoni tat-tfal hi deċentralizzata, hekk kif id-Direttorati Ġenerali għall-Ħidma Soċjali u għall-Protezzjoni tat-Tfal (DGASPC) jirrapportaw lill-kunsilli tal-kontej jew lill-kunsilli lokali tad-distretti tal-Muniċipalità ta’ Bucharest.
Id-DGASPCs jipprovdu diversi servizzi, bħal: l-evalwazzjoni tal-każijiet ta’ vjolenza fuq it-tfal u l-forniment/il-faċilitazzjoni ta’ servizzi skont pjan, l-evalwazzjoni kumplessa għat-tfal b’diżabilitajiet, l-evalwazzjoni kumplessa għal persuni oħra b’diżabilitajiet, l-ambulanza soċjali, il-linja telefonika soċjali, is-servizzi soċjali għall-prevenzjoni tal-vjolenza domestika u tat-traffikar tal-bnedmin, is-servizzi soċjali speċjalizzati f’diversi istituzzjonijiet.
Kuntatt: http://www.copii.ro/?lang=en
Fil-qasam tat-traffikar tal-persuni:
People to People Foundation – Oradea: Posta elettronika: office@people2people.ro
Micu Bogdan Foundation - Brașov: Posta elettronika: office@fundatiamicubogdan.ro
Fil-qasam tal-prevenzjoni u tal-kontroll tal-vjolenza domestika, aċċessibbli billi tagħfas fuq:
Fil-qasam tal-protezzjoni tad-drittijiet tat-tfal:
Indirizz: 3 Intr. Ștefan Furtună, Distett 1, 010899, Bucharest, ir-Rumanija
Telefown: +40 21 316 61 76
Alternattivi Soċjali (Alternative Sociale)
24 Șoseaua Nicolina, Blokk 949, is-Sular Terran, Iași, 700722
Telefown: +40 332 407 178
Il-persuni li ġarrbu ġrieħi bħala riżultat tar-reati jistgħu jikkuntattjaw ukoll lill-pulizija billi jċemplu fuq in-numru uniku nazzjonali ta’ emerġenza - 112.
Telverde tal-Aġenzija Nazzjonali Kontra t-Traffikar tal-Bnedmin: 0800 800 678 - numru nazzjonali bla ħlas u 0040213133100 - għal telefonati minn barra l-pajjiż. Ħinijiet tal-ftuħ: Tne sal-Ġim, bejn it-08:00-16:00
Numru tal-għajnuna għat-tfal: 116111. Linja telefonika mingħajr ħlas. Ħinijiet tal-ftuħ: Tne sal-Ħadd: 08:00 – 24:00.
Skont il-liġi Rumena, il-vittmi ta’ traffikar tal-bnedmin huma intitolati għal protezzjoni u għal assistenza mingħajr ħlas.
L-assistenza pprovduta mill-Aġenzija Nazzjonali għall-Opportunitajiet Indaqs bejn in-Nisa u l-Irġiel lil vittmi ta’ vjolenza domestika hi mingħajr ħlas.
L-assistenza pprovduta mid-Direttorat Nazzjonali tal-Probation lil vittmi hi mingħajr ħlas.
L-assistenza pprovduta lil tfal vittmi ta’ vjolenza hi mingħajr ħlas.
Jekk jogħġbok ara t-tweġibiet aktar ’il fuq.
Il-vittmi tfal huma intitolati għall-kategoriji kollha ta’ servizzi (servizzi mediċi, servizzi psikoloġiċi, eċċ.)